Madrid Open 2023

Mutua Madrid Open 2023 var en tennisturnering, der blev spillet udendørs på grusbaner i Caja Mágica i Madrid, Spanien i perioden 26. april - 7. maj 2023. Det var den 14. udgave af Madrid Open, og det var sæsonens fjerde turnering i kategorien ATP Masters 1000 på mændenes ATP Tour 2023, og den var også sæsonens fjerde turnering i kategorien WTA 1000 på kvindernes WTA Tour 2023.

I herresingleturneringen sejrede Carlos Alcaraz for andet år i træk, da han i finalen besejrede turneringens store overraskelse, Jan-Lennard Struff, der egentlig havde tabte i anden runde af kvalifikationen, men som gik videre til hovedturneringen som lucky loser, med 6-4, 3-6, 6-3. Dermed vandt Carlos Alcaraz sin femte ATP Masters 1000-titel og sin 10. ATP-titel i alt.

Damesingletitlen blev vundet af Aryna Sabalenka, der vandt Madrid Open for anden gang, og som i finalen besejrede Iga Świątek med 6-3, 3-6, 6-3. Det var Sabalenkas 13. WTA-titel i single i karrieren og den femte på WTA 1000-niveau, og det var hendes tredje titel i 2023.

I herredoublerækken vandt Karen Khatjanov og Andrej Rubljov deres første doubletitel som makkere, da de i finalen vandt over Rohan Bopanna og Matthew Ebden med 6-3, 3-6, [10-3]. Khatjanov og Rubljov var i deres tredje ATP Masters 1000-finale sammen efter at de tidligere havde tabt finalerne ved Miami Open 2018 og Paris Masters 2019. Sejren var Rubljovs fjerde ATP-titel i double, mens Khatjanov vandt sin første doubletitel på ATP Tour.

Sejren i damedoubleturneringen gik til Viktorija Azarenka og Beatriz Haddad Maia, der i deres første turnering som makkere vandt med 6-1, 6-4 i finalen over topseedede Coco Gauff og Jessica Pegula.Azarenka vandt sin 10. doubletitel på WTA Tour og den femte på WTA 1000-niveau, mens Haddad Maia vandt sin første WTA 1000-titel efter at hun tidligere havde været i to finaler, senest med Laura Siegemund som makker i Indian Wells Open 2023. Det var Beatriz Haddad Maias femte WTA-titel i damedouble. Viktorija Azarenka havde tidligere vundet Madrid Open 2011 med Marija Kirilenko som makker.

Turneringen blev for første gang afviklet over to uger med 96 deltagere i begge singlerækker og 32 par i begge doubleturneringer.

Præmier 

Den samlede præmiesum for Madrid Open 2023 androg € 15.357.954 ekskl. per diem, der fordelte sig med € 7.705.780 til mændenes rækker og € 7.652.174 til kvinderne..

Herresingle

Hovedturnering 

I hovedturneringen deltog 96 spillere, der var fordelt på:
 76 spillere, der havde kvalificeret sig i kraft af deres placering på ATP's verdensrangliste seks uger før turneringens start.
 5 spillere, der havde modtaget et wildcard (markeret med WC).
 12 spillere, der havde kvalificeret sig til hovedturneringen fra kvalifikationsturneringen (markeret med Q).
 3 lucky losere fra kvalifikationen (markeret med LL).

Ottendedelsfinaler, kvartfinaler, semfifinaler og finale

Første, anden og tredje runde

Kvalifikation 

Kvalifikationen havde deltagelse af 48 spillere, der spillede om de sidste 12 ledige pladser i hovedturneringen. 5 af de 48 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Damesingle

Hovedturnering 

I hovedturneringen deltog 96 spillere, der var fordelt på:
 74 spillere, der havde kvalificeret sig i kraft af deres placering på WTA's verdensrangliste fire uger før turneringens start.
 8 spillere, der havde modtaget et wildcard (markeret med WC).
 12 spillere, der havde kvalificeret sig til hovedturneringen fra kvalifikationsturneringen (markeret med Q).
 2 lucky losere fra kvalifikationen (markeret med LL).

Ottendedelsfinaler, kvartfinaler, semfifinaler og finale

Første, anden og tredje runde

Kvalifikation 

Kvalifikationen havde deltagelse af 48 spillere, der spillede om de sidste 12 ledige pladser i hovedturneringen. 6 af de 48 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Herredouble 

Herredoubleturneringen havde deltagelse af 32 par, der fordelte sig på:
 29 par, der havde kvalificeret sig i kraft af deres placering på ATP's verdensrangliste.
 3 par, der havde modtaget et wildcard (markeret med WC).

Resultater

Damedouble 

Damedoubleturneringen havde deltagelse af 32 par, der fordelte sig på:
 29 par, der havde kvalificeret sig i kraft af deres placering på WTA's verdensrangliste.
 3 par, der havde modtaget et wildcard (markeret med WC).

Resultater

Eksterne henvisninger 
 Madrid Open
 ATP Tour - Madrid 2023 
 WTA - Madrid 2023

Noter 

2023
WTA Tour 2023
ATP Tour 2023